**Kostnadsestimat – Eksternt ansatte ph.d-kandidater med opptak til ph.d.-programmet ved Det matematisk-naturvitenskapelige fakultet**

Ved opptak av eksternt ansatte kandidater til ph.d.-programmet ved fakultetet bør instituttet i hvert enkelt tilfelle vurdere om, og hvor mye, den eksterne parten skal dekke av kostnader. Det vil være en vurdering i hvert enkelt tilfelle om det er ønskelig fra instituttet å fakturere kostnader. Oversikten under er laget for å lettere kunne utarbeide et kostnadsestimat.

Kostnadsestimatet under inkluderer utgifter til husleie, lab, osv. Det er ikke inkludert kostnader for veiledning, midtveisevaluering og disputas, da dette er kostnader som ikke skal faktureres.

* **Husleie – kontorarbeidsplass**

Kostnad for husleie/kontorarbeidsplass kan faktureres for kandidater som skal ha kontorplass ved instituttet. Standardsats per 1.1.2018 er 64 500 per år. Denne summen justeres opp med ca 3% hvert år.

* **Leiested**

Leiestedsmodellen handler om å synliggjøre ressursbruk til forskningsinfrastruktur. Med leiested menes laboratorium eller annen felles infrastruktur hvis driftskostnader synliggjøres særskilt og fordeles forholdsmessig mellom de prosjekter og aktiviteter som anvender infrastrukturen. I sin enkleste form gir modellen en pris (oftest en timepris), der man tar kostnadene ved et leiested og deler på kapasiteten. Kostnadene knyttet til et leiested består av fire elementer: areal, vitenskapelig utstyr – avskrivninger, felles driftsmidler til laboratoriene og til slutt teknisk støtte – klargjøring av lab. Kapasiteten er det antall brukertimer et leiested totalt sett er dimensjonert for i normal driftsfase.

Eksempel:



Denne summen vil være ulik mellom institutt, og ved noen institutt vil ikke leiestedskostnader være relevant.

* **Benchfee**

Enkelte institutt har beregnet såkalt benchfee, det vil si administrative kostnader for eksterne kandidater eller gjesteforskere f.eks. for opprettinga av sebrakonto, ekspedisjonstjenester m.m.

* **Trykking av avhandlinger**

Flere institutt deler kostnad for trykking av avhandlinger til disputasen med den eksterne parten.

**Anbefalinger**

* Instituttet skal ikke fakturere kostnader for veiledning, midtveisevaluering og disputas.
* For kandidater som ikke skal ha kontorplass ved UiB i ett år, men enkelte ukedager over flere år, kan det være mer hensiktsmessig å kreve benchfee enn husleie, alternativt at man tar ett års husleie, totalt for hele perioden.
* Institutter som har leiestedskostnader, skal fakturere disse.